****

###### **Δελτίο Οικονομικών και Επιχειρηματικών Ειδήσεων για το Κόσσοβο (07.08.2023)**

**Α. Μακροοικονομικά Μεγέθη.**

1. **Εξέλιξη εξωτερικού εμπορίου.**

Τα στοιχεία της Στατιστικής Υπηρεσίας, σχετικά με το διεθνές εμπόριο αγαθών στο Κόσοβο δείχνουν χαμηλότερο εμπορικό έλλειμμα κατά 4,6% τον Ιούνιο του 2023, σε σύγκριση με την αντίστοιχη περίοδο του 2022, δηλαδή ύψους 398,8 εκατ. Eυρώ, έναντι ελλείμματος 418,1 εκατ. Eυρώ το 2022. Η κάλυψη των εισαγωγών από τις εξαγωγές ανήλθε σε 14,7%.

Οι εξαγωγές αγαθών τον μήνα Ιούνιο 2023 ανήλθαν σε 68,5 εκατ. Ευρώ, ενώ οι εισαγωγές σε 467,3 εκατ. Ευρώ, καταγράφοντας μείωση σε ποσοστό -8,1% για τις εξαγωγές και -5,2% για τις εισαγωγές, σε σύγκριση με την ίδια περίοδο του 2022.

Σύμφωνα με τα στοιχεία των κύριων ομάδων προϊόντων προς εξαγωγή: το 21,1% είναι βασικά μέταλλα και τα είδη τους, 16,3% είναι διάφορα μεταποιημένα είδη, 14,4% αποτελείται από πλαστικά, καουτσούκ και είδη αυτών, 10,1% αποτελείται από έτοιμα τρόφιμα, ποτά και καπνό κ.λπ.

Σύμφωνα με τα στοιχεία των βασικών ομάδων για εισαγωγή: 13,4% είναι παρασκευασμένα τρόφιμα, ποτά και καπνός, 13,2% είναι ορυκτά προϊόντα, 11,5% είναι μηχανήματα, μηχανολογικός και ηλεκτρολογικός εξοπλισμός, 10,4% είναι κοινά μέταλλα και τεχνουργήματα από αυτά, 10,2% είναι μέσα μεταφοράς κ.λπ.

Οι εξαγωγές του Κοσόβου προς τις χώρες της Ε.Ε ανήλθαν σε 22,8 εκατ. Ευρώ, ή περίπου το 33,4% των συνολικών εξαγωγών, καταγράφοντας μείωση -4,9%. Οι κύριοι εταίροι για τις εξαγωγες αγαθών στην Ε.Ε ήταν: Γερμανία με ποσοστό 12,7% του συνόλου, Ιταλία 4,0%, Ολλανδία 3,3% κ.λπ.

**Οι εισαγωγές του Κοσόβου από χώρες της Ε.Ε ήταν περίπου 199,6 εκατ. Ευρώ, ή 42,7% των συνολικών εισαγωγών, καταγράφοντας αύξηση 3,7%. Οι κύριοι εταίροι για τις εισαγωγές ήταν: Γερμανία (13,3%), Ιταλία (5,7%), Ελλάδα (4,4%) κ.λπ.**

Οι εξαγωγές του Κοσόβου προς τις χώρες CEFTA ανήλθαν σε 27,9 εκατ. Ευρώ, ήτοι ποσοστό 40,7% των συνολικών εξαγωγών, καταγράφοντας μείωση -1,1%. Οι κύριοι εταίροι για εξαγωγές από τις χώρες της CEFTA είναι: Αλβανία 14,4% του συνόλου, Βόρεια Μακεδονία 14,4%, Μαυροβούνιο 5,3%, Σερβία 5,1%.

Οι εισαγωγές από χώρες CEFTA τον Ιούνιο του 2023 ανήλθαν σε 72,4 εκατ. Ευρώ, ήτοι ποσοστό 15,5% των συνολικών εισαγωγών, καταγράφοντας μείωση -22,0%. Οι χώρες με το υψηλότερο μερίδιο εισαγωγών ήταν: Αλβανία 5,3% του συνόλου, Βόρεια Μακεδονία 5,3%, Σερβία 2,8%.

Οι εξαγωγές του Κοσόβου προς τρίτες χώρες ανήλθαν σε 17,7 εκατ. Ευρώ ήτοι ποσοστό 25,9% των συνολικών εξαγωγών. Οι σημαντικότεροι εταίροι για εξαγωγές ήταν: οι ΗΠΑ 10,2% του συνόλου και η Ελβετία 9,9%.

Οι εισαγωγές του Κοσόβου από τρίτες χώρες ανήλθαν σε 195,3 Εκατ. ευρώ ήτοι ποσοστό 41,8% των συνολικών εισαγωγών. Οι χώρες με το μεγαλύτερο μερίδιο εισαγωγών ήταν: η Τουρκία 14,5% του συνόλου και η Κίνα 10,3%.

1. **Εξέλιξη Δείκτη Τιμών Καταναλωτή.**

Η Στατιστική Υπηρεσία του Κοσόβου (KAS) δημοσίευσε τον Εναρμονισμένο Δείκτη Τιμών Καταναλωτή (ΕνΔΤΚ) για τον μήνα Ιούνιο 2023, με έτος βάσης 2015=100

Ο συνολικός εναρμονισμένος δείκτης τιμών καταναλωτή είναι υψηλότερος κατά 2,8% κατά μέσο όρο τον Ιούνιο του 2023, σε σύγκριση με τον Ιούνιο του 2022.

Αυτό εξηγείται κυρίως από την αύξηση των τιμών καταναλωτή, αυτή την περίοδο, σε ομάδες και υποομάδες COICOP: λαχανικά (22,5%), μη διαρκή οικιακά είδη (17,8%), ηλεκτρική ενέργεια (15,0%), φρούτα (11,5%), γάλα, τυρί και αυγά (10,8%), υπηρεσίες μεταφοράς (10,0%), ψωμί και δημητριακά (9,2%), κρέας (7,7%), μεταλλικό νερό, αναψυκτικά, χυμοί φρούτων και λαχανικών (7,5%), άλλα είδη και εξοπλισμός αναψυχής, κήποι και κατοικίδια (7,2%), προσωπική φροντίδα (6,0%), έπιπλα (5,7%), ξενοδοχειακές υπηρεσίες (5,0%) και καφές, τσάι και κακάο (4,0%), με κοινή επίπτωση αυτών των υποομάδων κατά 4,9% στον ΕνΔΤΚ.

Μείωση των τιμών παρατηρείται σε ομάδες και υποομάδες COICOP: καύσιμα και λιπαντικά για μέσα ατομικής μεταφοράς (-32,5%) και λάδια και λίπη (-12,8%), με κοινή επίπτωση (- 2,1%) στον ΕνΔΤΚ.

**Β. Τοπικά Επιχειρηματικά Νέα.**

1. **Εξέλιξη επιχειρηματικότητας**

Η Στατιστική Υπηρεσία του Κοσόβου (KAS) δημοσίευσε στοιχεία για νέες και κλειστές επιχειρήσεις για το δεύτερο τρίμηνο του 2023.

Το δεύτερο τρίμηνο του 2023 εγγράφηκαν συνολικά 2.663 νέες επιχειρήσεις και έκλεισαν 398 επιχειρήσεις. Σε σύγκριση με το προηγούμενο τρίμηνο του 2023, παρατηρείται μείωση -13,7% στις εγγεγραμμένες επιχειρήσεις. Σε σύγκριση με το ίδιο τρίμηνο του προηγούμενου έτους, παρατηρείται μείωση των εγγεγραμμένων επιχειρήσεων κατά -6,1%.

Το δεύτερο τρίμηνο του 2023 έκλεισαν συνολικά 398 επιχειρήσεις, σημειώνοντας μείωση κατά

-10,76% , σε σύγκριση με το προηγούμενο τρίμηνο του 2023. Ενώ, σε σύγκριση με το ίδιο τρίμηνο του προηγούμενου έτους, παρατηρείται μείωση στις κλειστές επιχειρήσεις κατά -13,5%.

Οι προτιμώμενες οικονομικές δραστηριότητες κατά το δεύτερο τρίμηνο 2023 ήταν: Χονδρικό και λιανικό εμπόριο, επισκευή μηχανοκίνητων οχημάτων και μοτοσυκλετών με 668 εγγεγραμμένες επιχειρήσεις, 25,1% του συνόλου, μεταποίηση με 285 εγγεγραμμένες επιχειρήσεις 10,7%, κατασκευές με 285 εγγεγραμμένες επιχειρήσεις 10,7%, επαγγελματικές, επιστημονικές και τεχνικές δραστηριότητες με 262 εγγεγραμμένες επιχειρήσεις 9,8%, δραστηριότητες παροχής υπηρεσιών διαμονής και εστίασης με 258 εγγεγραμμένες επιχειρήσεις (9,7%) κ.λπ.

Το δεύτερο τρίμηνο του 2023, στην κατηγορία με 1 έως 4 εργαζόμενους, υπήρχαν συνολικά 2.556 εγγεγραμμένες επιχειρήσεις, 96% του συνόλου, με 5 έως 9 υπαλλήλους υπήρχαν 68 εγγεγραμμένες επιχειρήσεις 2,6%, με 10 έως 19 υπαλλήλους υπήρχαν 24 εγγεγραμμένες επιχειρήσεις 0,9% και με 20 έως 249 εργαζόμενους υπήρχαν 15 εγγεγραμμένες επιχειρήσεις 0,6%. Στην κατηγορία με 250 και πλέον εργαζομένους, δεν υπήρξαν νέες επιχειρήσεις σε αυτό το τρίμηνο.

Όσον αφορά τη γεωγραφική έκταση των εγγεγραμμένων επιχειρήσεων σε δημοτικό επίπεδο, ο δήμος της Pristina επικρατεί με 785 εγγεγραμμένες επιχειρήσεις 27,5% του συνόλου, ακολουθούμενος από Ferizaj με 251 εγγεγραμμένες επιχειρήσεις 9,4%, Prizren με 193 εγγεγραμμένες επιχειρήσεις 7,2%, Gjilani με 155 εγγεγραμμένες επιχειρήσεις 5,8%, Fushë Kosova με 126 εγγεγραμμένες επιχειρήσεις 4,7% και Mitrovica με 118 εγγεγραμμένες επιχειρήσεις 4,4%.

1. **Εξέλιξη κερδοφορίας Reiffeisen Bank.**

Η Raiffeisen Bank International (RBI) δήλωσε ότι, τα κέρδη της, μετά από φόρους, από τις δραστηριότητες στο Κόσοβο αυξήθηκαν στα 19 εκατομμύρια Ευρώ (21 εκατομμύρια δολάρια) το πρώτο εξάμηνο του 2023, έναντι 14 εκατομμυρίων Ευρώ την ίδια περίοδο του περασμένου έτους. Τα καθαρά έσοδα από τόκους αυξήθηκαν 24% σε ετήσια βάση σε 31 εκατομμύρια Ευρώ το πρώτο εξάμηνο του 2023, ενώ τα καθαρά έσοδα από προμήθειες παρέμειναν σταθερά στα 8 εκατομμύρια Ευρώ, σύμφωνα με την ενδιάμεση οικονομική έκθεση της RBI. Τα λειτουργικά έσοδα αυξήθηκαν κατά 23% σε ετήσια βάση στα 43 εκατ. Ευρώ την εξεταζόμενη περίοδο, ενώ τα γενικά έξοδα διοίκησης ήταν 12,5% υψηλότερα στα 18 εκατ. Ευρώ.

**Γ. Νέα ιδιαίτερου ενδιαφέροντος για ελληνικές επιχειρήσεις.**

**1. Συνεργασία Κοσόβου και Βόρειας Μακεδονίας στον ενεργειακό τομέα.**

Οι προμηθευτές και οι έμποροι ηλεκτρικής ενέργειας από τη Βόρεια Μακεδονία και το Κόσοβο θα μπορούν να δραστηριοποιούνται μελλοντικά και στις δύο αγορές, σύμφωνα με μνημόνιο που υπέγραψαν οι επικεφαλής των δύο ρυθμιστικών φορέων για την ενέργεια. Παρουσία της Υπουργού Οικονομίας του Κοσόβου κας Artane Rizvanoli, ο Πρόεδρος του Διοικητικού Συμβουλίου του Ρυθμιστικού Γραφείου Ενέργειας (ERO) του Κοσσυφοπεδίου κ. Ymer Fejzullahu και ο Πρόεδρος της Ρυθμιστικής Επιτροπής Ενέργειας και Υδάτινων Υπηρεσιών (RKE) της Βόρειας Μακεδονίας κ. Marko Bislimovski υπέγραψαν μνημόνιο κατανόησης που ανοίγει το δρόμο για την ολοκλήρωση της αγοράς ηλεκτρικής ενέργειας.

Στην πράξη, η συμφωνία σημαίνει μείωση των διοικητικών φραγμών για τους αδειοδοτημένους προμηθευτές και εμπόρους ηλεκτρικής ενέργειας, είπε ο Fejzullahu. Αξίζει να σημειωθεί ότι ο Εθνικός Διαχειριστής Αγοράς Ηλεκτρικής Ενέργειας της Βόρειας Μακεδονίας MEMO διεξάγει ένα έργο, με την υποστήριξη των Ηνωμένων Πολιτειών, για να επιτρέψει τη σύζευξη της αγοράς μεταξύ Βόρειας Μακεδονίας, Ελλάδας, Αλβανίας και Κοσόβου και την περιφερειακή ολοκλήρωση.

Η Υπουργός Rizvanoli ανέφερε ότι, περισσότερες από 140 εταιρείες, εξέφρασαν ενδιαφέρον για την πρώτη δημοπρασία ηλιακής ενέργειας του Κοσόβου. Η MEMO εγκαινίασε ένα εγχώριο χρηματιστήριο ηλεκτρικής ενέργειας τον Μάιο εισάγοντας πλατφόρμα συναλλαγών για την επόμενη μέρα, αμέσως μετά το Μαυροβούνιο και την Αλβανία. Το Κόσοβο πρόκειται να ενταχθεί στο χρηματιστήριο ALPEX, στο οποίο κατέχει μερίδιο ιδιοκτησίας, μετά από πρόσφατη συμφωνία με τη Ρυθμιστική Αρχή Ενέργειας (ERE) της Αλβανίας.